Document ID: /roh_data/filtered/fineweb-2-filterrobots_roh.jsonl.gz/62443

Che la populaziun svizra vegn adina pli veglia, pretenda mesiras da las vischnancas. Basegn d'agir datti surtut en ils secturs d'abitar, dal traffic public e da la tgira. Quai resulta d'in studi che gfs.berna ha fatg ensemen cun las Academias svizras da las scienzas, l'Associaziun da las vischnancas svizras e l'Uniun da las citads svizras.
Pli che ina mesadad da las vischnancas haja er gia in post per la politica da vegliadetgna u almain ina persuna responsabla. En il center da las stentas da las vischnancas stettia il mument per gronda part la tgira e l'integraziun sociala. Anc grond spazi d'agir avessan las vischnancas tenor il studi dentant tar las purschidas d'abitar sco er tar l'agid per duvrar ils meds da traffic public e l'agid en dumondas da sanadad.
RTR novitads 12:00